laion/Wikipedia-Exotic huggingface dataset:
תאי עבד

תאי עבד־קסוס (נולד ב־3 באוגוסט 2004) הוא כדורגלן ישראלי המשחק בעמדת הקשר התקפי והקיצוני ביונג פ.ס.וו, קבוצת המילואים של פ.ס.וו. איינדהובן, מליגת המשנה ההולנדית ובנבחרת ישראל עד גיל 19. עבד החל לשחק כדורגל בקבוצת הילדים של מכבי תל אביב וכאשר היה בן 15 הצטרף למחלקת הנוער של הפועל תל אביב. באוגוסט 2021 הצטרף למחלקת הנוער של פ.ס.וו. איינדהובן ההולנדית לאחר שחתם על חוזה בן 3 שנים במועדון. בעונת 2023/2024 עלה לקבוצת המילואים של Jong PSV(אנ') שמשחקת בליגת המשנה ההולנדית (בוגרים). בדצמבר 2023 חתם על חוזה חדש ל-3 שניים נוספות בקבוצה. עבד שיחק עם נבחרת הנוער באליפות אירופה עד גיל 19 - 2022 והבקיע את השער הראשון בניצחון 2-4 נגד אוסטריה בשלב הבתים של הטורניר הסופי. בשנת 2023 נכלל בסגל הנבחרת לטורניר גביע העולם עד גיל 20, במסגרתו הגיעה הנבחרת לשלב חצי הגמר בו הודחה מול אורוגוואי. נולד בתל אביב-יפו, לאביו יעקב (קובי) עבד, בעליה של רשת המסעדות ציפורה ומיתוס.אחיו הבכור של תאי, מצליח (מאץ') עבד, הוא בוגר מחלקת הנוער של הפועל תל אביב (בעלה של אדל בספלוב). ברשותו גם דרכון ספרדי. עבד זכה מצה"ל למעמד של ספורטאי עילוי, מה שאפשר לו לשחק מחוץ לישראל בעת שהיה אמור להתחיל את שירותו הצבאי. תאי עבד, ברשת החברתית אינסטגרם תאי עבד, באתר ההתאחדות לכדורגל בישראל תאי עבד, באתר Transfermarkt תאי עבד, באתר Soccerway תאי עבד, באתר WorldFootball.net תאי עבד, באתר FootballDatabase.eu תאי עבד, באתר ESPN אבירן גרין, ‏הולנדי מעופף: הפוטנציאל של תאי עבד, באתר ערוץ הספורט, 28 ביוני 2022 https://global.espn.com/football/player/_/id/324954 PSV sign Tai Abed on a three-year deal, www.psv.nl, ‏2021-08-14 (באנגלית אמריקאית) נדב צנציפר, תאי עבד סיכם על חוזה חדש בפ.ס.וו איינדהובן | פרסום ראשון, באתר ynet, 26 בדצמבר 2023 נדב צנציפר, הכוכב הבא של נבחרת הנוער יעלה אותה למונדיאל?, באתר ynet, 24 ביוני 2022 לפעמים החגיגה נגמרת: מצבם של כוכבי נבחרת הנוער, באתר ערוץ הספורט, 2 באוגוסט 2022 דניאל לוי, תאי עבד בראיון: "רוד ואן ניסטלרוי אדם מדהים שמאמין בקידום צעירים", באתר ישראל היום, 27 בפברואר 2023
קבוצת פנטלנד

קבוצת פנטלנד (באנגלית: Pentland Group) היא חברת ספורט ואופנה קמעונאות בריטית, שהוקמה בשנת 1932 בליברפול. החברה מחזיקה בעלות על חברות כגון JD Sports ו-Speedo. בימינו ממוקם מטה החברה בלונדון וכ-50 אלף עובדים מועסקים בה ברחבי העולם. החברה הוקמה בשנת 1932 על ידי מהגרים יהודים ממזרח אירופה. היא פעלה בליברפול, בעיקר בתחום ההנעלה. בשנת 1959 בן המייסדים סטפן רובין סיים את לימודיו והחל לעבוד ליד אביו בניהול העסק. כאשר מת אביו התמנה סטפן רובין למנכ"ל החברה וכיהן בתפקידו עד לשנת 1998, כאשר העביר את השליטה לבנו, אנדרו. החברה התפתחה בהדרגה. בשנת 1981 היא רכשה 55% ממניות של חברת ריבוק. בשנת 1983/84 ריבוק הייתה אחראית על 70% ממחזור החברה. בשנת 1985 מניות ריבוק הוצעו למכירה בבורסה לניירות ערך של ניו יורק. המשפחה רשמה את החברה למסחר בבורסה לניירות ערך של לונדון בשנת 1964, אך השאירה בבעלותה את רוב המניות. בשנת 1989 בוצע הנפקה ראשונה לציבור, אך בשנת 1999 נציגי המשפחה רכשו בחזרה את המניות שהונפקו לציבור. בשנת 2019 סטפן רובין היה משלם מס הגדול בממלכה המאוחדת והוא שילם 181.6 מיליון לירה שטרלינג. בשנת 2005 החברה רכשה 45% של JD Sports ובהמשך היא הגדילה את חלקה ל-55%. לחברה זו קיימים 2,500 חנויות ברחבי העולם. בשנת 2016 מכירות החברה הגיעו ל-2.4 מיליארד פאונד ורווחים גדלו ל-220 מיליון. בשנת 2018 הוכרז על יצירת מיזם משותף בנושא הנעלה עם "לקוסט". באותה שנה JD Sports רכשה רשת חנויות בקליפורניה שכוללת 83 חנויות. אתר האינטרנט הרשמי של קבוצת פנטלנד Robert Watts, The Sunday Times Tax List 2019: Britain’s top taxpayers revealed, www.thetimes.co.uk (באנגלית) Jill Geoghegan, Pentland weathers international challenges as sales rise, Drapers, ‏2016-06-28 (באנגלית)
צבי פישר

הרב צבי הירש פישר (ה'תר"א, 1841 – י"ד באדר ב' ה'תרס"ב, 1902) היה רב הונגרי, רבן של הערים אסוד ודוואוואניה (לעיתים: ויינערן). נולד בעיירה מזטור כבן בכור לשמונה אחיו לרב עקיבא פישר, שהיה לאחר מכן אב בית דין טט ולדבורה בילא. בשנת ה'תרט"ז החל ללמוד בישיבת אייזנשטט אצל הרב עזריאל הילדסהיימר ולאחר מכן למד בישיבת פרשבורג אצל הרב אברהם שמואל בנימין סופר (הכתב סופר). בשנת ה'תרכ"ה נישא לבת דודתו צביה, בתו של הרב אבא חייא הירש, שהיה לאחר מכן דיין וראש בית הדין של סרד. בשנת ה'תרל"ב (1872) מונה לרבה של אסוד, עיירה השוכנת בקרבת בודפשט, ולאחר מכן, בשנת ה'תרל"ח, מונה לרב קהילת דוואוואניה (ויינערן), מחוז יאס-נאג'קון-סולנוק, בה כיהן כרב למעלה משני עשורים, עד לפטירתו בפורים, י"ד באדר ב' התרס"ב, 1902, בגיל 61. נקבר בווינערן. חידושיו וכתביו נדפסו בספר עטרת עקיבא. על פי מסורת המשפחה, צאצא של הרב אדם בעל שם. בנוסף, צאצא למהר"ל מפראג, של הרב מנחם נחום מצ'רנוביל, מייסד חסידות צ'רנוביל, של הרב גרשון אשכנזי, רבה של וינה, של הרב מנחם מנדל קרוכמל, של מהר"י וייל, מהר"ם מרוטנבורג, רבי יהודה החסיד, רש"י ועוד. הרב פישר נישא לצביה, בת דודתו (האריכה ימים עד תרצ"ה, 1935), ולהם היו 10 ילדים, 5 בנות ו-5 בנים, בהם: מרים (ה'תרכ"ו – ה'תרצ"ו) – נישאה לרב מרדכי אפרים פישל פישר, אב בית דין ויינערן ושארושפטק הרב מרדכי ליב (ה'תרכ"ט – ה'תרנ"ד) – רבה של קהילת נג'קאטה. נהרג בתאונת רכבת, בגיל 25. הרב בצלאל (ה'תרל"ח – כ"ג בניסן ה'תשכ"ו, 1966) – רבה של פאלנקא, טרנז'דאן, ורב בבודפשט רפאל בן יעקב הלפרין, אטלס עץ חיים - יב, באתר אוצר החכמה עקיבא בן מרדכי ליב פישר, עטרת עקיבא, באתר אוצר החכמה יצחק יוסף כהן, חכמי הונגריה והספרות התורנית בה, באתר אוצר החכמה (צפייה חופשית – מותנית ברישום) קטלוג מכירה פומבית, יודאיקה ירושלים - טבת תשע"ג, באתר אוצר החכמה משה אלכסנדר זושא קינסטליכער, חודש בחדשו - לוח תשס"ד, באתר אוצר החכמה מכון זכרון, לתולדות משפחת רוזנבוים הירש, באתר אוצר החכמה ישכר בעריש גרינפלד - שמעון הירשלער, משפחת השמעוני, באתר אוצר החכמה קטלוג תפארת - 9, באתר אוצר החכמה
באפט

האם התכוונתם ל... ג'ימי באפט – מוזיקאי אמריקאי הווארד גראהם באפט – איש עסקים אמריקאי, בנו של וורן באפט וורן באפט – איל הון אמריקאי
להב חצוי

להב חצוי הוא סרט קולנוע ישראלי-אמריקאי דובר אנגלית משנת 1992 בכתיבתו ובימויו של עמוס קולק, עם עמוס קולק ופיי דאנאוויי בתפקידים הראשיים. העלילה היא על עיתונאית אמריקאית שמגיעה לישראל כדי לסקר את החיים בשטחים ומתאהבת בקצין ישראלי שמשרת שם. היא מגיעה עם דעות פרו-פלסטיניות אבל מסתבר לה שהסכסוך מורכב ומסובך ולשני הצדדים יש טענות שיש להתחשב בהן. הסרט מסקר את הסכסוך הישראלי פלסטיני ומתראיינים בו טדי קולק, אבא אבן, חנאן עשראווי, זיאד אבו זיאד, הרב מאיר כהנא ונעמי אלטרץ, אלמנתו של אלי אלטרץ (שנרצח בפיגוע דקירה ב-21 באוקטובר 1990) בפיגוע בשכונת בקעה. פיי מילאנו (פיי דאנאוויי) היא עיתונאית של ניו יורק הראלד שמגיעה לישראל לשלושה שבועות כדי לסקר את הסכסוך הישראלי פלסטיני. בדרכה לירושלים הוא עוצרת לחייל ישראלי במילואים בשם דייוויד (עמוס קולק). הוא מתחיל לחזר אחריה בדרך מצ'ואיסטית שגורמת לה להורידו מהרכב. בדרך למערכת העיתון היא נתקלת בהפגנה של פלסטינים במזרח ירושלים, מבחינה בשוטר רודף אחרי נערה ומתכונן להכות אותה אך נסוג בגלל פיי שמצלמת זאת ודואגת שהתמונה תופץ. פיי נפגשת עם משה (שמואל שילה) מנהל מערכת העיתון בירושלים והוא מגיע אתה לביתו של שאפיק (מכרם ח'ורי), פעיל פלסטיני שבנו נהרג באחת ההפגנות. שאפיק מספר לפיי כי היה מוכן למסור את אבריו של בנו להשתלה אפילו ליהודים אבל אחיינו מוסטפא (מוחמד בכרי) סירב. בהמשך מגורש שאפיק ללבנון אך מסתנן בחזרה לישראל ונהרג לאחר שמשתפי"ם בגדו בו. פיי מתארחת בביתו של מוסטפא וצופה באנשי שב"כ מתפרצים לדירה והמפקד (יוסי וירז'נסקי) פוקד עליו להתלוות לחקירה. פיי מצלמת זאת וכותבת כתבה גדולה לעיתון שזוכה לשבחים מהעורך הראשי. הצנזורית הצבאית (ענת עצמון) מזמנת את פיי ושוללת ממנה את תעודת העיתונאי בגלל ששלחה כתבה עוינת ללא אישורה. פיי פוגשת בדייוויד שהוא סופר והוא מארגן לה פגישה עם דודו טדי קולק. בהמשך מראיינת פיי גם את אבא אבן, חנאן עשראווי, זיאד אבו זיאד, הרב מאיר כהנא ונעמי אלטרץ, שבעלה נדקר למוות על ידי מחבל פלסטיני. הידידות בין דייוויד לפיי מתהדקת. פיי נוסעת לכפר פלסטיני לצפות בפיצוץ בית של מחבל ופוגשת שם את דייוויד. הוא לוקח אותה לפגישה עם מוסטפא ומשפחתו. מוסטפא מבקש ממנה להעביר מכתב לאדם מסוים היות שהוא לא יכול לצאת מהבית. פיי עושה זו ובעת שהוא פותח את הדלת, יורה בו מוסטפא למוות ותולה את גופתו ברחוב למען יראו מה דינו של משת"פ, לתדהמתה של פיי. פיי מקבלת ידיעה שבפיצוץ הבית נכווה ילד פלסטיני. היא מגיעה לבית החולים, מצלמת בהיחבא את הילד ושולחת כתבה עוינת לעיתון. כאשר מתברר לה שהילד נכווה ללא קשר לפיצוץ היא מתקשרת לעורך ומבקשת לבטל את הכתבה אבל הוא מסרב כי זה חומר טוב. פיי מתחילה להבין שהסכסוך אינו חד וחלק וידידותה עם דייוויד מתהדקת. לקראת סוף תפקידה היא נוסעת לטיול בשטחים עם דייוויד ובתו. דייוויד יוצא מהרכב ללוות את בתו לצרכיה ופיי נשארת ברכב כשילדי הכפר סביבה, מנענעים את הרכב. ילד אחד מתכוון לזרוק אבן גדולה. פיי מתאוששת מתדהמתה, שולפת אקדח ומאיימת עליו ובמצב הזה מסתיים הסרט (זאת גם תמונת הפרסומת של הסרט). "להב חצוי", במסד הנתונים הקולנועיים IMDb (באנגלית) "להב חצוי", באתר AllMovie (באנגלית) "להב חצוי", באתר Rotten Tomatoes (באנגלית) "להב חצוי", באתר ספר הקולנוע הישראלי "להב חצוי", באתר אידיבי "להב חצוי", במסד הנתונים הקולנועיים KinoPoisk (ברוסית) "להב חצוי", במיזם "אישים" לתיעוד היצירה הישראלית
אינטרמדיה

אינטרמדיה (באנגלית: InterMedia; ברוסית: ИнтерМедиа) היא סוכנות ידיעות רוסית, אשר נוסדה ב-1993 על ידי יבגני ספרונוב, אלכסנדר שומסקי ודמיטרי אנושין. סוכנות הידיעות מפרסמת חדשות על מוזיקה, קולנוע ותיאטרון, וכן חדשות אקטואליה. כמו כן, סוכנות הידיעות מפרסמת מדי שבוע את מצעדי המוזיקה ברוסיה, בהתבסס על מכירות שירים והזרמת מוזיקה. מאז אפריל 2010, היא אחראית, בשיתוף פעולה עם איגוד תעשיית ההקלטות הרוסי, על הענקת אישורי הקלטת מוזיקה ברוסיה. מאז פברואר 2018, אינטרמדיה אחראית על הענקת אישורי הקלטת מוזיקה ברוסיה. אתר האינטרנט הרשמי של אינטרמדיה (ברוסית) אינטרמדיה, ברשת החברתית פייסבוק אינטרמדיה, ברשת החברתית אקס (טוויטר) אינטרמדיה, ביישום טלגרם אינטרמדיה, ברשת החברתית VK "Snob-frontend". ארכיון מ-2019-02-19. נבדק ב-2022-07-03. "О нас". "Archived copy". אורכב מ-המקור ב-2018-09-11. נבדק ב-2019-02-19. {{cite web}}: (עזרה) "Евгений Сафронов". ארכיון מ-2022-07-03. נבדק ב-2022-07-03. "Новая Марка Нфпф И Старые Проблемы". 10 בספטמבר 2002. ארכיון מ-2019-02-21. נבדק ב-2022-07-03. {{cite web}}: (עזרה) "Чарты, рейтинги, хит-парады". 29 בנובמבר 2018. {{cite web}}: (עזרה) "Старт". אורכב מ-המקור ב-2019-02-19. נבדק ב-2022-07-03. "Фирмы - InterMedia Информационное Агентство". ארכיון מ-2020-08-03. נבדק ב-2022-07-03. "Поп-механика — OpenSpace.ru". ארכיון מ-2019-02-19. נבדק ב-2022-07-03. "В России будет независимый чарт". ארכיון מ-2012-03-15. נבדק ב-2022-07-03. "Лебединая песня". ארכיון מ-2016-03-06. נבדק ב-2022-07-03. "НФПФ, НП, ИНН 7730146414 | Реквизиты, юридический адрес, КПП, ОГРН, схема проезда, сайт, e-mail, телефон - узнать на sbis.ru". ארכיון מ-2022-07-03. נבדק ב-2022-07-03.
אלנה יונצ'בה

אלנה יונצ'בה (בבולגרית: Елена Николова Йончева;‏ נולדה ב-27 במאי 1964, סופיה) היא עיתונאית ופוליטיקאית בולגרייה. אלנה יונצ'בה נולדה בסופיה. לאחר סיום בית הספר היא למדה באוניברסיטת מוסקבה. בחזרתה לבולגריה היא התחילה בקריירה עיתונאית. בשנים 1994–2009 היו לה קשרים עם סרגיי סטאנישב שאותו הכירה עוד בתקופת הלימודים במוסקבה. יונצ'בה הכינה כתבות מאזורי סכסוך רבים לרבות קוסובו, ישראל, סומליה, אפגניסטן ועוד. בשנת 2003 בעיראק היא נעצרה על ידי מורדים חמושים ושוחררה רק בהתערבות השלטונות. בשנת 2013 היא נפצעה במהלך מהומות בטורקיה. יונצ'בה עשתה סרט תעודה על תחנת מחקר בולגרית באנטארקטיקה ועל קהילה של צוענים בבולגריה. בשנת 2008 היא השתתפה בתוכנית טלוויזיה "רוקדים עם כוכבים" בטלוויזיה הבולגרית. החל באוקטובר 2013 היא הנחה תוכנית "The Original" בערוץ TV7. באותה תקופה היא הייתה בצוות הפקה של סרט "The Border" על הגבול הדרומי של בולגריה ותנועת מהגרים לא-חוקיים דרכו. יונצ'בה עשתה סדרת סרטים על אירועי יורומאידאן באוקראינה והשלכותיו. בשנת 2015 פטרו פורושנקו אסר עליה להגיע לאוקראינה. בעקבות הלחץ הבין-לאומי איסור זה בוטל. בסך כל לזכותה כ-25 סרטי תעודה. בשנת 2015 יונצ'בה הייתה בצוות שקידם בחירת רומן ראדב לנשיא המדינה. בעקבות בחירתו היא קיבלה משרה בסגל הנשיא. בשנת 2017 יונצ'בה נבחרה לפרלמנט הבולגרי. בהיותה בפרלמנט היא חשפה מספר פרשיות שחיתות שלטונית שבוצעו על ידי נציגי המפלגה השולטת שהיא הייתה חברה בה. בין הפוליטיקאים שנפגעו היה בויקו בוריסוב שכיהן בתפקיד ראש הממשלה. הוא הגיש נגדה תביעה. לאחר מספר דיונים משפטיים יונצ'בה זכתה ובוריסוב חויב לשלם קנס. החל משנת 2019 היא חברה בפרלמנט האירופי. היא חברה בוועדת ביטחון והגנה של המוסד. מדיה וקבצים בנושא אלנה יונצ'בה בוויקישיתוף אלנה יונצ'בה, באתר הפרלמנט האירופי אלנה יונצ'בה, במסד הנתונים הקולנועיים IMDb (באנגלית) Bulgarian Press - War in Iraq - Worldpress.org, worldpress.org
Middle of the Night (שיר של The Vamps ומרטין ינסן)

"Middle of the Night" (בעברית: "אמצע הלילה") הוא סינגל של הלהקה הבריטית The Vamps והדי ג'יי הדני מרטין ינסן. השיר יצא, על ידי חברת התקליטים וירג'ין EMI רקורדס, ב-28 באפריל 2017. השיר משמש כסינגל השני מתוך אלבום האולפן השלישי של הלהקה, Night & Day. נכון ליולי 2022, השיר הושמע למעלה מ-14 מיליון פעמים ביוטיוב, ו-150 מיליון פעמים בספוטיפיי. מידע על הסינגל "Middle of the Night" באתר מיוזיק בריינז מידע על היצירה "Middle of the Night" באתר Discogs סרטון השיר "Middle of the Night" באתר יוטיוב "The Vamps & Martin Jensen's 'Middle Of The Night' is here". Project U (באנגלית אמריקאית). 2017-04-27. ארכיון מ-2017-11-17. נבדק ב-2017-05-05. Craig, Nicola (2017-04-21). "The Vamps Announce New Single 'Middle Of The Night' - CelebMix". CelebMix (באנגלית בריטית). ארכיון מ-2017-04-28. נבדק ב-2017-05-05. "The Vamps Reveal All On The 'Middle Of The Night' Video, Camila Cabello & Playing New Songs On Tour!". Capital (באנגלית). ארכיון מ-2017-05-02. נבדק ב-2017-05-05. "The Vamps dévoilent leur nouveau single "Middle of the Night"". virginradio.fr (בצרפתית). 2017-05-01. ארכיון מ-2017-05-03. נבדק ב-2017-05-05. Wass, Mike (2017-04-28). "The Drop: Your Guide To New Music Friday Featuring Allie X & Tove Styrke". Idolator (באנגלית בריטית). ארכיון מ-2022-10-15. נבדק ב-2017-06-15. TheVampsVEVO (2017-05-15), The Vamps, Martin Jensen - Middle Of The Night (Official Video), ארכיון מ-2017-05-17, נבדק ב-2017-05-17 Middle Of The Night, 2017-07-14, ארכיון מ-2022-07-03, נבדק ב-2022-07-03 "Middle of the Night - Single by The Vamps & Martin Jensen". Apple Music. ארכיון מ-2022-10-15. נבדק ב-2022-07-03. "The Vamps & Martin Jensen - Middle of the Night RadioDate". Radio airplay fm. 26 במאי 2017. ארכיון מ-2017-08-10. נבדק ב-10 באוגוסט 2017. {{cite web}}: (עזרה) "BBC – Radio 1 – Playlist". BBC Radio 1. 21 ביולי 2017. אורכב מ-המקור ב-27 ביולי 2017. נבדק ב-28 ביולי 2017. {{cite web}}: (עזרה) "Middle of the Night - EP by The Vamps & Martin Jensen on Apple Music". iTunes Store (US). ארכיון מ-2022-10-15. נבדק ב-12 באוגוסט 2017. {{cite web}}: (עזרה) "Top 40/M Future Releases - Mainstream Hit Songs Being Released and Their Release Dates". AllAccess Music Group. 22 באוגוסט 2017. אורכב מ-המקור ב-9 באוגוסט 2017. נבדק ב-22 באוגוסט 2017. {{cite web}}: (עזרה)
Linger

"Linger" הוא סינגל של הזמר האוסטרלי גאי סבסטיאן, בשיתוף פעולה עם הראפר האמריקאי לופה פיאסקו. השיר יצא, על ידי סוני מיוזיק אוסטרליה, ב-1 בדצמבר 2014. השיר מופיע כסינגל הרביעי מתוך אלבום האולפן השביעי של סבסטיאן, Madness. השיר הגיע, בשיאו, למקום ה-17 במצעד הסינגלים של ARIA וקיבל אישור פלטינה על ידי איגוד תעשיית ההקלטות האוסטרלי עבור 70,000 מכירות. גרסה אקוסטית של השיר יצאה ב-8 בדצמבר 2014. נכון ליולי 2022, השיר הושמע למעלה מ-1.2 מיליון פעמים ביוטיוב, ולמעלה מ-3.1 מיליון פעמים בספוטיפיי. מילות השיר "Linger" באתר Genius סרטון השיר "Linger" באתר יוטיוב ARIA Accreditations – 2019 Singles (אורכב 02.03.2020 בארכיון Wayback Machine). "Guy Sebastian - Linger (Acoustic) on YouTube". YouTube. ארכיון מ-2022-07-03. נבדק ב-30 בדצמבר 2014. {{cite web}}: (עזרה) Guy Sebastian - Linger ft. Lupe Fiasco, ארכיון מ-2022-07-03, נבדק ב-2022-07-03 Linger (feat. Lupe Fiasco), 2014-11-21, ארכיון מ-2022-07-03, נבדק ב-2022-07-03
אדנה דמירספור

אדנה דמירספור (בטורקית: Adana Demirspor) הוא מועדון כדורגל מהעיר אדנה שבטורקיה המשחק בליגת העל הטורקית. המועדון הוקם על ידי עובדי חברת הרכבות הלאומית של הרפובליקה הטורקית בשנת 1940. היסוד של אדנה דמירספור הוצע לראשונה בשנת 1938 על ידי קבוצה של עובדים מחברת הרכבות הלאומית של הרפובליקה הטורקית. המועדון נוסד רשמית ב-28 בדצמבר 1940 בעזרת למעלה מחמש מאות עובדים של החברה. אדנה דמירספור התחרתה בליגת הכדורגל של אדנה. דמירספור זכתה בליגה עם שיא של 15 פעמים בין 1942 ל-1959. הם גם זכו באליפות החובבים הטורקית ב-1954. בשנת 1959 הוקמה הליגה הטורקית הלאומית, הליגה כללה שמונה מועדונים מאיסטנבול, וארבעה מועדונים כל אחד מאנקרה ואיזמיר. כשאדנה הצטרפה לליגה ב-1960, היא הפכה לקבוצה הראשונה המשחתקת בליגה שלא מאחת משלוש הערים הגדולות. השהות שלהם לא נמשכה זמן רב, שכן הם סיימו במקום האחרון עם 18 נקודות בעונתם הראשונה, המועדון חזר לליגה של אדנה, שם התחרו עד 1963. הליגה השנייה בטורקיה נוצרה ב-1963. אדנה דמירספור הורשתה להתחרות בליגה, וסיימה במקום השני בעונתה הראשונה. דמירספור התחרתה בליגה השנייה במשך תשע שנים לפני שעלתה חזרה לליגה הראשונה לראשונה מאז עונת 1960/1961. בעונת 1977/1978 העפילה הקבוצה לראשונה לגמר הגביע הטורקי, שם נכנעה לטרבזונספור. באותה השנה נפגשה שוב עם טרבזונספור בגמר גביע ראש הממשלה, אך שוב הפסידה לה. אדנה שיחקה בליגה הבכירה עד 1984, כאשר הישג השיא של הקבוצה היה בשנת 1981/1982 כשסיימה במקום השישי. העונה האחרונה שלהם בליגה הבכירה הייתה בעונת 1994/1995. הקבוצה סיימה עם 15 נקודות, סך הנקודות הנמוך ביותר אי פעם של קבוצה בליגה הראשונה. אדנה דמירספור הגיעה לנקודת השפל הגדולה ביותר ב-1999 כשירדה לליגה השלישית. המועדון שיחק שנתיים בליגה השלישית לפני שעלתה חזרה לליגה השנייה. היא שיחקה בליגה השנייה מ-2004 עד 2012, לפני שחזרה לליגה הבכירה. נכון ל-18 בספטמבר 2022 מדיה וקבצים בנושא אדנה דמירספור בוויקישיתוף אתר האינטרנט הרשמי של אדנה דמירספור (בטורקית) אדנה דמירספור, ברשת החברתית פייסבוק אדנה דמירספור, ברשת החברתית אקס (טוויטר) אדנה דמירספור, ברשת החברתית אינסטגרם אדנה דמירספור, ברשת החברתית טיקטוק אדנה דמירספור, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר WorldFootball.net פרופיל, באתר FootballDatabase.eu 1994-1995, www.angelfire.com
שכילא

שכילא (בפרסית: شکیلا; נולדה ב-3 במאי 1962) היא זמרת אמריקאית, תושבת סן דייגו שבקליפורניה, ילידת איראן. שכילא מבצעת את שיריה במגוון שפות, ביניהן פרסית, כורדית, אנגלית, טורקית, הינדית וספרדית. זכתה בפרס האקדמיה הפרסית בשנת 2006 ובפרס מוזיקת העולם ב-2015. שכילא הוציאה לאור למעלה מ-20 אלבומי אולפן בפרסית, וכמו כן אלבום רבים באנגלית. היא שרה בעיקר על רוחניות, אהבה, שלום והתעוררות נפשית. מילות השירים שלו נשאבות מג'לאל א-דין רומי, משורר, משפטן, מלומד מוסלמי סוני, תאולוג פרסי, קדוש ומיסטיקן סופי בן המאה ה-13. היא גם חברה רשמית בחבר המושבעים של פרסי גראמי. שכילא החלה את קריירת המוזיקה שלה בגיל 9, כשהוזמנה להופיע בתוכנית טלוויזיה איראנית. מאוחר יותר עברה לסן דייגר, שם למדה מוזיקה במכללת פאלומר. היא הוציאה את אלבום הבכורה שלה, Kami Ba Man Modaaraa Kon, ב-1990. אלבומה השני, Geryeh Dar Ragbar, פורסם במלואו בשנת 1992. היא חתומה בחברת התקליטים הפרסית Taraneh רקורדס. בין השנים 1997–2008 הייתה חתומה גם בחברת התקליטים קלטקס רקורדס מלוס אנג'לס. שכילא פרסמה בהוצאתם יותר משמונה אלבומים. בשנת 2013 הקימה חברת תקליטים משלה, שכילא אנטרפרייסס, שם הקליטה יותר מעשרה סינגלים שונים. בשנת 2014 הוציאה שכילא את הסינגל "Treasure Within", שהגיע למקום הראשון בכמה ממצעדי הבילבורד השונים. אלבומה 11:11 City of Love יצא ב-2015, והגיע גם הוא למקום הראשון בטבלאות הדירוגים השונות של הבילבורד. 1990: Kami Ba Man Modaaraa Kon 1992: Geryeh Dar Ragbar 1993: Gheybate Noor 1995: Live in Concert 1995: Ākharin Kokab 1997: Ersiehaayeh Aatefie 1999: Zabaaneh Negaah 2000: Ashke Mahtab 2001: Aava 2001: Live in Concert 2002: Ansooye Bi-su 2004: Jadouye Sokout 2005: Labe Khaamoush 2008: Sho'leye Bidaar 2009: Mojdey e Azadi 2012: Fereshteh Baanu 2015: 11:11 City of love 2015: Ganje Nahan אתר האינטרנט הרשמי של שכילא שכילא, ברשת החברתית פייסבוק שכילא, ברשת החברתית אקס (טוויטר) שכילא, ברשת החברתית אינסטגרם שכילא, סרטונים בערוץ היוטיוב שכילא, באתר אפל מיוזיק (באנגלית) שכילא, באתר ספוטיפיי שכילא, באתר סאונדקלאוד (באנגלית) שכילא, באתר MusicBrainz (באנגלית) שכילא, באתר Discogs (באנגלית) שכילא, באתר Songkick (באנגלית) שכילא, באתר בילבורד (באנגלית) Persian American singer based in California Retrieved December 24, 2016 دانلود-آهنگ-از-شکیلا Retrieved December 24, 2016 Persian Traditional Music- Shakila Persian Music Academy Awards Winner Retrieved December 24, 2016 Global Music Award Winner Retrieved December 24, 2016 زندگیهشکیلادرسایتآفتاب Retrieved December 24, 2016 .Bausani, A. and Ritter, H, D̲j̲alāl al-Dīn Rūmī Shakila is an official voting member of Grammy Awards Retrieved December 24, 2016 Geryeh Dar Ragbar Traditional Retrieved December 24, 2016 Shakila's discography at Allmusic.com Retrieved December 24, 2016 "Billboard Charts". Billboard. נבדק ב-24 בדצמבר 2016. {{cite web}}: (עזרה)
דימיטר טונצ'ב

דימיטר סטויאנוב טונצ'ב (בבולגרית: Димитър Стоянов Тончев‏; 7 בנובמבר 1859, קאלופר(אנ'), האימפריה העות'מאנית – 20 בפברואר 1937, סופיה, ממלכת בולגריה) היה משפטן, ופוליטיקאי בולגרי, אשר בשלהי המאה ה-19 וראשית המאה ה-20 כיהן במספר כהונות שר בממשלות נסיכות בולגריה ובכללן שר החוץ של הנסיכות. דימיטר טונצ'ב נולד בעיירה קאלופר הסמוכה לקרלובו. הוא סיים בית ספר תיכון במיקולאייב וב-1883 סיים את הפקולטה למשפטים של אוניברסיטת אודסה. ב-1884 נבחחר לאספה הלאומית הבולגרית. בין השנים 1887–1888 כיהן כיושב ראש האספה הלאומית. בשנים 1888–1891 כיהן כשר המשפטים של נסיכות בולגריה, ב-1894 כיהן כשר המסחר והחקלאות, בשנים 1899–1900 כיהן כשר למבני ציבור, דרכים ותקשורת, בשנים 1900 - 1901 כיהן כשר החוץ, ובין 1913–1918 כיהן כשר האוצר של ממלכת בולגריה. ב-1919 נעצר על ידי משטרת בולגריה בהוראת ראש הממשלה אלכסנדר סטמבוליסקי והועמד לדין ביחד עם פוליטיקאים נוספים בעוון אחריות לתוצאותיה ההרסניות של מלחמת העולם הראשונה כפי שהתבטאו בחוזה ניי. ב-1923 הורשע ונשלח למאסר, וב-1924 זכה לחנינה ושוחרר מכלאו. טונצ'ב פרש מהחיים הפוליטיים והמשיך בקריירה אקדמית. הוא הלך לעולמו בסופיה ב-1937. מדיה וקבצים בנושא דימיטר טונצ'ב בוויקישיתוף שרי החוץ של בולגריה, באתר משרד החוץ של בולגריה (בבולגרית). דימיטר טונצ'ב - ביוגרפיה, באתר ru.wikisource.org (ברוסית). דימיטר טונצ'ב - תקציר ביוגרפי, באתר משרד האוצר של בולגריה (בבולגרית).
איו (אמורא)

אַיּוֹ היה אמורא בבלי בדור המעבר. דבריו מצוטטים על ידי האמורא רב. איו שנה משנה של רבי יהודה בענייני עירוב, שמועתו זו מובאת ארבעה פעמים בש"ס, בסוגיית ברירה: דתני איו רבי יהודה אומר אין אדם מתנה על שני דברים כאחד אלא אם בא חכם למזרח עירובו למזרח למערב עירובו למערב, אבל לכאן ולכאן לא. — תלמוד בבלי, מסכת חולין, דף י"ד, עמוד ב' הרב ראובן מרגליות טען שמכיוון שאמורא בשם זה לא מוזכר בש"ס בשום מקום, כנראה ששמו לא נודע וכונה "איו" על שם השמועה שפרסם שצריך לברר אין (היכן) החכם האם במזרח או במערב, פירושו זה הוא חלק ממחקרו על פסדבונים בתלמוד. הרב אהרן הימן, "איו", תולדות תנאים ואמוראים, לונדון, תר"ע, באתר ויקיטקסט הרב יהודה אדרי, "אַיּוֹ", בנתיב האמוראים, ירושלים תש"מ, עמ' 54, באתר אוצר החכמה (צפייה חופשית – מותנית ברישום) תלמוד בבלי, מסכת עירובין, דף ל"ו, עמוד ב'; תלמוד בבלי, מסכת יומא, דף נ"ו, עמוד ב'; תלמוד בבלי, מסכת ביצה, דף ל"ז, עמוד ב' הרב ראובן מרגליות, לחקר שמות וכינויים בתלמוד, מוסד הרב קוק ירושלים תש"ך, עמ' ח – ט, באתר היברובוקס, ושוב: "ציונים והארות לסדר הדורות", עמ' שז